《山中闻猿》
宋代·胡仲弓

山人犹未去，空使山猿惊。迎风坐枯藤，吟作长短声。

山猿汝何知，亦有故旧情。人兮不如猿，冷暖随时生。

不见求友莺，乔木长嘤嘤。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。